CELEX: 32008R0775
Language: ro
Date: 2008-08-04 00:00:00
Title: Regulamentul (CE) nr. 775/2008 al Comisiei din 4 august 2008 de stabilire a limitelor maxime ale reziduurilor în cazul aditivului pentru hrana animalelor cantaxantină, pe lângă condițiile prevăzute în Directiva 2003/7/CE (Text cu relevanță pentru SEE)

5.8.2008   
            
            
               RO
            
            
               Jurnalul Oficial al Uniunii Europene
            
            
               L 207/5
            
         
      REGULAMENTUL (CE) NR. 775/2008 AL COMISIEI
   
   din 4 august 2008
   de stabilire a limitelor maxime ale reziduurilor în cazul aditivului pentru hrana animalelor cantaxantină, pe lângă condițiile prevăzute în Directiva 2003/7/CE
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 13 alineatul (2) teza a treia,
   întrucât:
   
               (1)
            
            
               Condițiile de autorizare a aditivului cantaxantină în hrana anumitor categorii de animale sunt stabilite în Directiva 2003/7/CE a Comisiei din 24 ianuarie 2003 de modificare a condițiilor de autorizare a cantaxantinei în hrana animalelor în conformitate cu Directiva 70/524/CEE a Consiliului (2). Pentru categoriile de animale la care aceasta se referă, Directiva 2003/7/CE a înlocuit condițiile de autorizare stabilite în Regulamentul (CE) nr. 2316/98 (3). Acest aditiv a fost înscris în Registrul comunitar al aditivilor din furaje ca produs existent în conformitate cu articolul 10 din Regulamentul (CE) nr. 1831/2003.
            
         
               (2)
            
            
               La cererea Comisiei, Autoritatea Europeană pentru Siguranța Alimentară („Autoritatea”) a adoptat, la 14 iunie 2007, un aviz privind limitele maxime ale reziduurilor (LMR) pentru cantaxantină în produsele alimentare de origine animală (4). În scopul respectării dozei zilnice admisibile de cantaxantină, Autoritatea a propus stabilirea LMR pentru substanța respectivă în conformitate cu valorile precizate în avizul menționat mai sus.
            
         
               (3)
            
            
               Prin urmare, ar trebui stabilite în mod corespunzător LMR pentru aditivul pentru hrana animalelor cantaxantină, pe lângă condițiile de autorizare existente pentru acest aditiv.
            
         
               (4)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Pentru cantaxantină, pe lângă condițiile de autorizare prevăzute în Directiva 2003/7/CE, se aplică limite maxime ale reziduurilor stabilite în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 august 2008.
      
         
            Pentru Comisie
         
         Androulla VASSILIOU
         
         
            Membru al Comisiei
         
      
   
   
      (1)  JO L 268, 18.10.2003, p. 29. Regulament modificat prin Regulamentul (CE) nr. 378/2005 al Comisiei (JO L 59, 5.3.2005, p. 8).
   
      (2)  JO L 22, 25.1.2003, p. 28.
   
      (3)  JO L 289, 28.10.1998, p. 4.
   
      (4)  Avizul Comitetului științific pentru aditivi și produse sau substanțe utilizate în hrana animalelor privind limitele maxime ale reziduurilor în cazul cantaxantinei în produsele alimentare din animale hrănite cu cantaxantină utilizată ca aditiv pentru hrana animalelor. The EFSA Journal (2007) 507, 1-19.
   
      ANEXĂ
      
                  Nr. CE
               
               
                  Aditiv
               
               
                  Formula chimică, descrierea
               
               
                  Specia sau categoria de animale
               
               
                  Limitele maxime ale reziduurilor (LMR) în produsele alimentare relevante de origine animală
               
            
                  Coloranți care includ pigmenți
               
            
                  
                              1.
                           
                           
                              Carotenoide și xantofile
                           
                        
            
                  E161 g
               
               
                  Cantaxantină
               
               
                  C40H52O2
                  
               
               
                  Păsări de curte, altele decât găinile ouătoare
               
               
                  15 mg cantaxantină/kg ficat (țesut umed) și 2,5 mg cantaxantină/kg piele/grăsime (țesut umed)
               
            
                  Găini ouătoare
               
               
                  30 mg cantaxantină/kg gălbenuș de ou (țesut umed)
               
            
                  Somon
               
               
                  10 mg cantaxantină/kg mușchi (țesut umed)
               
            
                  Păstrăv
               
               
                  5 mg cantaxantină/kg mușchi (țesut umed)
               
            
                   
               
               
                  
                              3.1
                           
                           
                              Cantaxantină autorizată prin norme comunitare pentru colorarea produselor alimentare
                           
                        
               
                   
               
               
                  Păsări de curte, altele decât găinile ouătoare
               
               
                  15 mg cantaxantină/kg de ficat (țesut umed) și 2,5 mg cantaxantină/kg piele/grăsime (țesut umed)
               
            
                  Găini ouătoare
               
               
                  30 mg cantaxantină/kg gălbenuș de ou (țesut umed)
               
            
                  Somon
               
               
                  10 mg cantaxantină/kg mușchi (țesut umed)
               
            
                  Păstrăv
               
               
                  5 mg cantaxantină/kg mușchi (țesut umed)